|  |  |  |
| --- | --- | --- |
| סמל את''ל | **מטא"ר / אגף תמיכה לוגיסטית** | |
| **מחלקת רכישות ומכירות** | |
| **מדור מסחר** | |
| טלפון: | 08-9124442 |
| פקס: | 08-6476141 |
| **‏‏יום שלישי י"ד אדר א תשע"ו** | |
| **‏‏23–פברואר–16** | |
|  | |

**וועדת המכרזים**

שלום,

הנדון: **מכרז סגור 37/2016 ייעוץ תקשורת למפכ"ל המשטרה**

1. למכרז שבנדון הוגשו שלוש הצעות מחיר כדלקמן:
   1. מציע מספר 1 – ספוט תקשורת ואסטרטגיה בע"מ.
   2. מציע מספר 2 יובל פלג יועץ תקשורת.
   3. מציע מספר 3 גולדפינגר תקשורת ואסטרטגיה בע"מ
2. בהתאם לסעיף 12.2.1 למכרז ניתן לפרק האיכות ניקוד של (עד) 80 נקודות (מתוך 100) כדלקמן:
   1. ניסיון קודם (עד 10 נקודות) במתן שירותים דומים לגופים ומוסדות

מלוא הנקודות ברכיב זה ניתן למציע אשר נתן שירותים ל -7 גופים או יותר במהלך חמש השנים האחרונות.

* 1. חוות דעת לקוחות קודמים (עד 10 נקודות) בהתאם לממוצע חוות הדעת של עד חמישה לקוחות הקודמים).
  2. הגשת מענה מקצועי לתרחיש והצגתו בפני ועדה (עד 40 נקודות).
  3. התרשמות ראיון אישי על ידי המפכ"ל או מי מטעמו (עד 20 נקודות).

1. בהתאם לסעיף 12.2.2 למכרז ניתן לרכיב המחיר ניקוד של (עד) 20 נקודות כאשר ההצעה הזולה מקבלת את מלוא הניקוד וההצעות האחרות מקבלות ניקוד יחסי.
2. בדיקת שביעות רצון לקוחות קודמים בוצעה על ידי רפ"ק ליאור בן סימון והח"מ, תיעוד קיים בתיק המכרז
3. בחינת ניסיון קודם של המציעים בוצעה על ידי דוברת המשטרה הגב' מרב לפידות ורפ"ק ליאור בן סימון בהסתמך על נתונים שצרפו המציעים להצעתם. תיעוד קיים בתיק המכרז.
4. בחינת המענה לתרחיש בוצעה על ידי דוברת המשטרה הגב' מרב לפידות, רמ"ד מסחר סנ"צ אילן מגר וקצין פיקוח והנחיה לשכ"מ רפ"ק ליאור בן סימון. תיעוד בתיק המכרז.
5. כמו כן מרו"מ קיבלה בתאריך 23.2.16, מלשכת מפכ"ל את הניקוד שנתן המפכ"ל למציעים השונים בגין הראיונות שביצע להם בתחילתו של ההליך. העתק דוא"ל לשכ"מ בתיק המכרז.
6. בהמשך לכך שוקללו כלל הנתונים יחד עם הצעות המחיר מטעם המציעים השונים. הצעות המחיר בתיק המכרז.
7. מצ"ב טבלת השקלול המתייחסת לכלל הנתונים הנוגעים לעניין.
8. ההצעה המשוקללת הטובה ביותר הינה של מציע מספר 3 "גולדפינגר תקשורת ואסטרטגיה בע"מ". העתק טבלת השקלול מצ"ב נספח א'.
9. ההצעה נבדקה ונמצאה עומדת בכלל תנאי המכרז.
10. היחידה ממליצה לקבוע את המציע כזוכה בהליך. העתק המלצת יחידה מצ"ב נספח ב'.
11. לאור זאת נבקש מהוועדה לקבוע את מציע מספר 3 גולדפינגר תקשורת ואסטרטגיה בע"מ כזוכה במכרז.

**בברכה,**

**רפ"ק אבנר הרשקופ**

**ר' חול' רכש**

**מדור מסחר**

**לוט: טבלת שקלול + המלצת היחידה**